Boosdoeners in Witrivier se dae is getel | White River Post
Boosdoeners in Witrivier se dae is getel
Die besigste gedeeltes van die dorp is deur die konvooi gepatrolleer en verdagte optredes is ondersoek. September 1, 2016 Misdadigers sal voortaan moet ligloop aangesien die plaaslike AfriForum-buurtwagtak Vrydagaand ‘n patrollie-eenheid op die been gebring het wat nou sigbare polisiëring in die dorp sal verhoog.
Daar word ook verwag dat hierdie eenheid die gemeenskap sal verenig en samewerking tussen rolspelers in die veiligheidsektor sal verbeter.
Die vergadering het by die polisisiestasie plaasgevind en is deur AfriForum se buurtwaglede, verskeie sekuriteits-maatskappye en die polisie bygewoon.
Die verrigtinge het afgeskop met ‘n oorsig van wat van die dorp se misdaadtendense en spesifieke areas wat geteiken word.
Rolspelers het sommer daardie selfde aand daad by die woord gevoeg. Hulle het kort hierna die strate ingevaar en ‘n magsvertoning gehou.
Die besigste gedeeltes van die dorp is deur die konvooi gepatrolleer en verdagte optredes is ondersoek. Twee kuierplekke, waar probleme gereeld opduik, is ook deursoek. Beamptes het hierna gehergroepeer by ‘n sentrale punt in die dorp.
Hier is voertuie in verskillende sektore van die dorp ingedeel en elke span het sy sektor gepatrolleer. Verskeie mense is vir die besit van onder meer dwelms, gesteelde goedere en ongelisensieerde voertuie, gearresteer.
Wat hierdie patrollie uiters suksesvol maak, is die feit dat geen voorvalle van misdaad tot en met 02:00 Saterdag – toe die patrollie gestaak is – aangemeld is nie.
Die eenheid het uit 18 voertuie en ongeveer 35 lede bestaan. Hulle kon daarin slaag om gesamentlik sowat 800km te ry en het ongeveer 160 ure aangeteken.
Weens die groot sukses gaan AfriForum-buurtwag hierdie ‘n gereelde operasie maak en enige persone wat betrokke wil raak, kan enige een van die volgende persone kontak: Piet Skead by 082-959-1588; Karel van Staden by 083-293-0782; Johan Pelser by 084-880-8291 of Dian Pretorius by 082-818-0796.
SHARE More by Stefan de VilliersLocal writer in the mix for highly sought-after literature prizeBack home safely after gruelling Everest hikeDrug seized in joint operationUPDATE: Heist victims set to recoverSAPD en Afriforum stuit grondgryp in Witrivier	Homes
Next Story	PART 1: What you need to know when buying a house